./data/phi0474/phi056/phi0474.phi056.perseus-lat1.xml
de loco nunc quidem iam abiit pestilentia, sed quam diufuit me non attigit   Plancius, homo officiosissimus, me cupit esse secum et adhuc retinet   ego volebam loco magis deserto esse in Epiro, quo neque Piso veniret nec milites, sed adhuc Plancius me retinet ; sperat posse fieri ut mecum in Italiam decedat   quem ego diem si videro et si in vestrum complexum venero ac si et vos et me ipsum reciperaro, satis magnum mihi fructum videbor percepisse et vestrae pietatis et meae